*Projekts*

LATVIJAS REPUBLIKAS MINISTRU KABINETS

2020.gada \_\_.\_\_\_\_\_\_\_\_\_ Rīkojums Nr. \_\_\_\_

Rīgā (prot. Nr. \_\_\_ \_\_\_.§)

**Par apropriācijas pārdali no Kultūras ministrijas budžeta uz valsts budžeta programmu 02.00.00 „Līdzekļi neparedzētiem gadījumiem”**

1.  Lai nodrošinātu finansējumu Covid-19 seku novēršanas un pārvarēšanas pasākumiem, atbalstīt apropriācijas pārdali no Kultūras ministrijas budžeta apakšprogrammām uz budžeta resora „74. Gadskārtējā valsts budžeta izpildes procesā pārdalāmais finansējums” programmu 02.00.00 „Līdzekļi neparedzētiem gadījumiem” 874 133 *euro* apmērā, tai skaitā:

1.1.  695 197 *euro* apmērā no programmas 21.00.00 „Kultūras mantojums”, lai lietderīgi izmantotu 2020.gadā piešķirtos valsts budžeta līdzekļus, kas nav nepieciešami budžetā plānotā apmērā komunālo izdevumus segšanai Muzeju krātuvju kompleksā Pulka ielā 8, Rīgā, saskaņā ar Ministru kabineta 2018.gada 12.jūnija rīkojuma Nr.267 „Par finansējumu Rīgas pils Konventa Pils laukumā 3, Rīgā, un Muzeju krātuvju kompleksa Pulka ielā 8, Rīgā, būvniecības projekta, nomas maksas, pārcelšanās un aprīkojuma iegādes izdevumu segšanai”” 2.2.punktu;

1.2. 178 936 *euro* apmērā no apakšprogrammas 22.07.00 „Nomas maksas VAS „Valsts nekustamie īpašumi” programmas „Mantojums-18” ietvaros”, lai lietderīgi izmantotu 2020.gadā piešķirtos valsts budžeta līdzekļus, kas nav nepieciešami budžetā plānotā apmērā – ēkas Latviešu strēlnieku laukumā 1, Rīgā, uzturēšanas izdevumiem VAS „Valsts nekustamie īpašumi” 104 431 *euro* apmērā, Latvijas Nacionālā vēstures muzeja ēkas Lāčplēša ielā 106/108, Rīgā, nomas maksai VAS „Valsts nekustamie īpašumi” 50 415 *euro* apmērā un Rakstniecības un mūzikas muzeja ēkas Rīgā, Tērbatas ielā 75 nomas maksai VAS „Valsts nekustamie īpašumi” 24 090 *euro* apmērā.

2. Kultūras ministrijai normatīvajos aktos noteiktajā kārtībā iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1.punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1.punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbadienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

Ministru prezidents A.K.Kariņš

Kultūras ministrs N.Puntulis

Vīza: Valsts sekretāre D.Vilsone

Krišjāne 67330224

Barba.Krisjane@km.gov.lv